Otira

For edderkopparten Otira, sjå Amaurobiidae.

Otira er ein liten busetnad om lag sju km nord for fjellpasset Arthur's Pass sentralt på Sørøya på New Zealand. Han ligg ved den vestlege tilkomsten til passet, på ein rygg mellom elvene Otira og Bealey høgt oppe i Søralpane. Innbyggjartalet i Otira og nærområdet var 87 under folketeljinga i 2006, ein oppgang på 30 frå 2001.NZ Quickstats Statistics New Zealand

Dette var opphavleg ein skyss-stasjon på vegen mellom regionane Canterbury og West Coast. Jarnvegslinja vart bygd frå Greymouth til Otira, medan sjølve passet vart trafikkert med hesteskyss inntil jarnvegstunnellen, Otira Tunnel opna i 1923. Under anleggstida (1907 - 1923) husa Otira om lag 600 arbeidarar og familiane deira. På 1950-talet hadde sjølve byen eit folketal på kring 350, men dette gjekk ned til 11 i 1988, og steig att, til ein viss grad, til 44 i 2010. 

Bygningsmassen består hovudsakleg av gamle jarnvegshus, mange av desse vart bygde i Hamilton og skipa til Sørøya for å verta bygde opp att på staden. I tillegg til jarnvegsstasjonen er her ein pub, ein brannstasjon og 18 hus, 14 av desse busette i 2010. 
mini|venstre|Jarnvegsstasjjonen i Otira.

Nær byen ligg to større ingeniørbragder: Otira Tunnel og Otira Viaduct.

 Otiraviadukten 
Ovanfor byen ligg Otira Viaduct. Denne vart bygd ferdig i 1999, og spenner over ei strekning på 440 meter med ustabil grunn, og erstattar ein smal svinget og farleg vegstrekning som var utsett for snø- og jordskred og vegstengingar.

 Referansar 

Denne artikkelen bygger på «Otira» frå ,  den 11. desember 2012.  

 Bakgrunnsstoff 
Historikkk om Otira. 
Otira i dag. 
Forteljingar om livet i Otira. 
Foto av signal på jarnvegslinja ved Otira ca. 1926.

Kategori:Byar på New Zealand
Kategori:Westland District